Тиктомалдан гына мине хатын яратмый башлады

	Тиктомалдан гына мине хатын яратмый башлады. Узган атнада туйга барган идек... шунда кеше ирләренең биегәннәренә, җырлаганнарына сокланып карап утырган иде. Ә мин нәрсә... бии дә, җырлый да белмим. Мәҗлес иң кызу ноктасына җиткәч, биергә-җырларга чакырмасыннар дип, өстәл астына ук иңеп утырам.	 “Вәт Җәләйне ир дисәң  дә ярый, ичмасам, астагы катта­гы­ларның түшәме ярылганчы бии, җырлый башласа җырлавыннан хәйран калмаган кеше юк, Флүрәсе һөд-һөд кошы кебек түшен киереп кенә утыра. Бар инде дөньяда бәхетле хатыннар”, – дип сөйләшеп кайткан иде лә аны туйдан кайтканда. 
	Фаил ШӘФИГУЛЛИН	
Ватаным Татарстан

	№ 149 | 14.10.2014	


